Diari Oficial de la Generalitat Valenciana


Sumari del DOGV 5064, del 04-08-2005 (2005/8642)

ORDE de 15 de juny de 2005, de la Conselleria d'Empresa, Universitat i Ciència, per la qual es regulen els preus públics per a la venda de determinades publicacions.
---------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2005/06/15/(1)/dof/vci/html**

### Dades del document

Número de DOGV
:   5064

Data del DOGV
:   04-08-2005

Secció del DOGV
:   I. DISPOSICIONS GENERALS

Número del document
:   2005/8642


Data del document
:   15-06-2005

Organisme emissor
:   Conselleria d'Empresa, Universitat i Ciència

Tipus de document
:   Ordre

Descriptors 

:   * legislació
    * preu autoritzat
    * publicació
    * llista de preus

ORDE de 15 de juny de 2005, de la Conselleria d'Empresa, Universitat i Ciència, per la qual es regulen els preus públics per a la venda de determinades publicacions. [2005/X8642]
  
El Decret 73/1991, de 13 de maig, del Consell de la Generalitat Valenciana, establix el règim general aplicable als preus públics de la Generalitat Valenciana, així com el procediment de fixació i aprovació de les quanties d'estos.
  
Per la seua banda, els Decrets 227/1991, de 9 de desembre i 159/1992, de 28 de setembre, del Consell de la Generalitat Valenciana, establix la relació dels béns, els servicis i les activitats susceptibles a ser retribuïts per mitjà de preus públics, entre els quals es troba la venda de les publicacions de cada conselleria.
  
Per tot això, i d'acord amb el que establix l'article 35. e) de la Llei de Govern Valencià, i l'article 3.2 del Decret 73/1991, del Consell de la Generalitat Valenciana, amb la prèvia elaboració de l'informe economicofinancer que determina els costos del lliurament dels béns a què fa referència i vist l'informe favorable de la Direcció General de Tributs i Patrimoni de la Conselleria d'Economia, Hisenda i Ocupació,
  
ORDENE
  
Article 1. Objecte
  
La present orde té per objecte la regulació del règim jurídic aplicable als preus públics que ha de percebre la Conselleria d'Empresa, Universitat i Ciència, per la venda de les publicacions que l'article 4 de la present orde especifica.
  
Article 2. Pressupost de pagament
  
Constituïx el pressupost del pagament dels preus públics objecte de la present orde, l'adquisició per mitjà de preus públics de les publicacions a què fa referència l'article anterior.
  
Article 3. Obligats al pagament
  
Són subjectes obligats al pagament dels preus públics regulats en la present orde els que adquirixen les publicacions a què fa referència l'article següent.
  
Article 4. Quanties
  
U. Els preus públics objecte de la present orde s'han d'exigir d'acord amb el que disposa el quadre següent:
  
Publicació: Guia sobre la prova d'accés a la universitat curs 2004/2005
  
Preu unitari (euros): 18
  
Dos. Als preus públics a què fa referència l'apartat anterior, se'ls ha d'aplicar el tipus d'Impost sobre el Valor Afegit vigent en el moment en què s'efectua la venda de les publicacions.
  
Article 5. Exigibilitat i pagament
  
L'obligació del pagament dels preus públics regulats en la present orde naix en el moment de l'adquisició de les publicacions a què fa referència l'article anterior.
  
No obstant això, en el supòsit de d'encàrrecs demanats per correu, per telèfon o per qualssevol altres mitjans de comunicació, el preu s'ha d'exigir de bestreta quan es formule la corresponent sol·licitud, per a la qual cosa s'ha d'acreditar el pagament anticipat en el moment del lliurament de les publicacions.
  
DISPOSICIONS FINAL
  
La present orde entra en vigor l'endemà de la publicació en el Diari Oficial de la Generalitat Valenciana.
  
València, 15 de juny de 2005
  
El conseller d'Empresa, Universitat i Ciència,


Còpia Permalink ELI